
Danska 


Danska ( dansk ; framburður (uppl.)) er norrænt tungumál 
af germanskri grein indóevrópsku málaættarinnar. Nú á 
dögum er danska aðallega töluð af þeim sem búa í 
Danmörku, þ.e. íbúum á Jótlandi, eyjunum Fjóni og 
Sjálandi og um 130 smáeyjum að auki. Danska er einnig 
töluð á svæðum í Norður-Þýskalandi nálægt landamærum 
Danmerkur og Þýskalands og hún er kennd í skólum á 
íslandi, í Færeyjum og á Grænlandi. Færeyjar og 
Grænland eru með heimastjórn í ríkjasambandi við 
Danmörku en á íslandi er danska kennd af sögulegum 
ástæðum (ísland var undir danskri stjórn fram til 1944). 

Danskan fór að mótast sem eigið mál aðgreint frá 
fornnorrænu á 13. öld en það er frá og með fyrstu 
Biblíuþýðingunni 1550 sem hún aðgreinist vemlega frá 
sænsku og verður eigið mál. Það er þó enn mun 
auðveldara fyrir svía og dani að skilja ritað mál hvors 
annars en talmál. Nútíma danska einkennist af sterkri 
tilhneigingu til að sleppa mörgum hljóðum í framburði 
sem gerir hana erfiða að skilja fyrir útlendinga. 

Þjóðtungur eða mállýskumunur 


Danska 

dansk 

Málsvæði Danmörk, Þýskaland, Færeyjum 
og Grænlandi 

Heimshluti Norður-Evrópa 

Fjöldi 6 milljónir 
málhafa 

Sæti ekki meðal 100 efstu 

Ætt indó-evrópsk mál 

germönsk mál 
norður-germönsk mál 
austurnorræn mál 

Danska 


Skrifletur Dansk-norska stafrófið 


Opinber staða 

Opinbert Danmörk og Færeyjar, einnig 
tungumál viðurkennt sem 

minnihlutatungumál í Þýskalandi, 
Evrópusambandið 
(ásamt öðrum tungumálum 
evrópusambandsins) 

Stýrt af Dansk Sprognævn (http://www.ds 
n.dk/) 

Tungumálakóðar 


ISO 639-1 

da 

ISO 639-2 

dan 

SIL 

DNS 


ATH: Þessi grein gæti innihaldið hljóðfræðitákn úr 
alþjóðlega hljóðstafrófinu í Unicode. 


Ef farið væri eftir venjulegum reglum um skilgreiningu á 

sjálfstæðum málum mundu skandinavísku málin, danska, norska og sænska vera álitin mállýskuafbrigð af 
sameiginlegu tungumáli. Af sögulegum (meðal annars mörgum og löngum stríðum milli danaveldis og svía 
á 16. og 17. öld) og pólitískum ástæðum hafa þó skapast sérstakar reglur fyrir hvert mál um málfræði og 
orðaforða. Mælendur á dönsku, norsku og sænsku geta skilið megnið af máli hvers annars en kannanir sýna 
að Norðmenn eiga mun auðveldara með að skilja bæði dönsku og sænsku en Svíar og Danir hvorir aðra. 






Söguágrip 


Fornausturnorræna er í Svíþjóð nefnd rúnasœnska og í Danmörku rúnadanska, þó að fram á 12. öld hafi 
sama mál verið talað á báðum landsvæðunum. Málin eru nefn rúnamál vegna þess að allt ritmál sem til er 
frá þessum tíma er rúnaletur. Megnið af fornnorrænu rúnasteinunum eru áletraðir með yngra Fuþark 
stafrófinu sem einungis hafði 16 bókstafi. Vegna þess að svo fáa stafi var um að velja var hver stafur notaður 
fyrir mörg hljóð. Til dæmis var sérhljóðið u einnig notað fyrir o, 0 og y, og rúnin z' var notuð fyrir e. 

Ein af þeim breytingum sem aðgreindi fornausturnorrænu (rúna- sænsku og dönsku) var hljóðbreyting 
tvíhljóðsins æi (fornvesturnorræna ez') í einhljóðið e, eins og í stœin yfir í sten. Þetta sést á rúnasteinunum 
þar sem á þeim eldri stendur stain og yngri stin. Einnig breytist au eins og í dauðr yfir í 0 eins og í c/oðr. Á 
sama hátt breyttist tvíhljóðið 03/ (fornvesturnorræna ey) yfir í 0. 

Á miðöldum breytist smám saman við ritun latínutexta á Norðurlöndum "ae" í æ - og einnig stundum í a' -. 
Samsetningin "aa" varð á sama hátt að a a , og "oe" varð o e . Þessir þrír bókstafir urðu á dönsku æ, á og 0 . 

Dönsk tunga var fyrir og um ár 1000 mikið töluð í norðausturhluta Englands. Á þeim tíma var tungumál 
norrænna manna nefnd dönsk tunga hvort sem þeir komu frá Danmörku, Noregi eða Svíþjóð. 

Nútímadanska einkennist mjög af áhrifum frá þýsku (ekki minnst lágþýsku) og einnig frönsku. Þýsk orð 
komu inn í málið þegar á miðöldum gegnum verslunarsamskipt við hansakaupmenn. Einnig var algengt að 
danskir handverksmenn færu til Evrópu í leit að þjálfun og vinnu og urðu þeir að læra þýsku til að geta haft 
samskipti við fólk. Þegar þeir sneru heim héldu þeir oft áfram að nota fræðiorð sem þeir höfðu lært erlendis 
og tengdust iðn þeirra. Frönsk áhrif voru sterk innan dómskerfisins og stjórnkerfisins og franska leikhúsið, 
myndlist og tónlist leiddu af sér mörg tökuorð sem nú eru álitin fullkomlega eðlileg í dönsku, eins og orðin 
genre og bureau. Danska tók greiðlega við öllum þessum nýju orðum, oft þar sem hliðstæð heiti voru ekki til 
í dönsku. Stafsetningin hélst yfirleitt óbreytt en framburður og beyging tökuorðanna varð smám saman 
dönsk. 

Mállýskur 


Stöðluð danska ( rigsdansk eða rigsmál ) byggir á þeim mállýskum sem talaðar voru í og kringum 
Kaupmannahöfn. Mállýskumunur var áður mjög áberandi í dönsku hafur nú mikið minnkað og allar 
mállýskurnar hafa mjög aðlagast ríkisdönskunni. 

Mállýskurnar eru flokkaðar í: 0stdansk (,,austurdanska“), odansk (,,eyjadanska“) og jysk (,,jóska“) 

Sögulega séð er austurdanska það sem nú er suðursænska mállýskan skánska, og mállýskan sem töluð var á 
eyjunni Borgundarhólmi. Skánn, ásamt héruðunum Blekinge og Halland, voru hluti af Danmörku til 1658. 
Þó margt sé enn líkt í skánsku og bornhólmsku hafa báðar mállýskurnar í reynd aðlagast sitt hverju 
ríkismáli. Bornhólmskan hefur til dæmis þrjú kyn nafnorða öfugt við samkyn og hvorugkyn í venjulegri 
dönsku. 

Framburður 


Hljóðkerfið í dönsku er nokkuð sérstakt. Sérhljóð eru mörg, 16 að tölu, og með mismunandi lengd eru í 
dönsku 24 sérhljóðafónem. Nútímadanska einkennist af tilhneigingu til að sleppa hljóðum í talmáli. 

Að telja á dönsku 






Danska talnakerfið er byggt á grunneiningunni tuttugu eins og í frönsku ólíkt öðrum norrænum málum. Þetta 
þýðir að 20 (tyve) er grunnurinn: Tres (stytting á tresindstyve) þýðir þrisvar sinnum 20, það er 60; firs 
(stytting á firsindstyve) þýðir fjórum sinnum 20 það er 80. Halvtreds þýðir (3 - 1/2) sinnum 20 (bókstaflega, 
„hálfur þriðji“, það er tvisvar sinnum 20 plús helmingur af 20), það er 50; halvfjerds þýðir (4 - 1/2) sinnum 
20, það er 70; og halvfems þýðir (5 -1/2) sinnum 20, það er 90. 

10-Ti, 20-Tyve, 30-Tredive, 40-Fyrre, 50-Halvtreds, 60-Tres, 70-Halvfjerds, 80-Firs, 90-Halvfems, 100- 
Hundrede 

Ritmál 


Danska notar latneska stafrófið að viðbættum þremur bókstöfum: æ, 0 , og á. Danska og norska nota sömu 
stafrófsröð. Breytingar voru gerðar á stafsetningu 1948 þar sem bókstafurinn „á“ (sem þegar var notaður í 
norsku og sænsku) var tekinn upp í stað „aa“. í nöfnum er gamla stafsetningin stundum enn notuð (til dæmis 
er Álborg stundum stafað Aalborg). 


Danska og norska nota sama stafróf með 29 bókstöfum: 


A, B, C, D, E, F, G, H, I, J, K, L, M, N, O, P, Q, R, S, T, U, V, W, X, Y, Z, Æ, 0, A. 


Tengt efni 


■ Danskar orðabækur (http://www.dicts.info/dictlistl. php?kl=23) 

■ Danish 101 (http://www.101languages.net/danish/) Learn Danish online 

■ "Speak Danish" 10 daga námskeið á netinu (http://www.speakdanish.dk/index.html) 

■ Ethnologue síður um dönsku (http://www.ethnologue.org/show_language. asp?code=dan) 

■ Upplýsingar um dönsku (http://www.dsn.dk/omdsn_en.htm) 

■ Dönsk málfræði (http://hjem.tele2adsl.dk/johnmadsen/Danish/danish.html) 

■ Hear and learn useful expressions in Danish (enskt dönskunámskeið fyrir ferðamenn) (http://w 
ww.loecsen.com/travel/discover_pop.php?lang=en&to_lang=19&learn-Danish/) 

■ Listi yfir netorðabækur á Norðurlandamálunum (http://www.norden.org/is/um-northurloend/tung 
umal/norraenar-ordabaekur?set_language=is) 

■ Um tungumál á Norðurlöndunum (http://translation.norden.org/is/um-northurloend/tungumal/tu 
ngumal) 


Sótt frá „https://is.wikipedia. 0 rg/w/index. php?title=Danska&oldid=1577322“ 

